
Sumar executiv 


Tehnologia deepfake aduce riscuri semnificative pentru securitatea și 
reputația organizațiilor, permițând manipularea conținutului media într-un 
mod dificil de detectat. Ghidul oferă recomandări pentru prevenirea și 
gestionarea acestor riscuri, subliniind importanţa educaţiei și conștientizării 
angajaților, utilizării tehnologiilor de detectare a falsurilor și implementării 
politicilor de securitate. Inţelegerea tehnologiei deepfake și a implicaţiilor 
sale este importantă pentru a ne proteja de potenţialele sale efecte 
negative. 


Definiția și explicația tehnologiei Deepfake 


Deepfake-urile sunt reprezentări media manipulate digital, în care 
conţinutul original, fie audio, video sau vizual, este alterat pentru a imita 
sau recrea acțiuni, voci sau fețe ale unor persoane reale, prin tehnici 
avansate de învățare automată cunoscute sub numele de "deep learning”. 


Utilizarea deepfake-urilor a evoluat rapid de la divertisment la crearea de 
videoclipuri în care politicieni, celebrități sau lideri de companii sunt 
prezentați făcând sau spunând lucruri controversate, până la înregistrări 
audio ce imită vocea unei persoane pentru a transmite instrucțiuni false sau 
a comite fraude și imagini manipulate care generează scene 
compromițătoare sau înșelătoare. Astfel, deepfake-urile reprezintă un risc 
pentru securitatea cibernetică, având capacitatea de a cauza daune, cum 
ar fi răspândirea dezinformării, manipularea informaţiilor sau afectarea 
reputației. 


Atacurile deepfake sunt acțiuni care, prin utilizarea tehnologiilor de 
inteligență artificială (IA), creează conținut digital falsificat imagini, 
videoclipuri sau fișiere audio -care imită conținut sau persoane reale în 
scopuri malițioase. Atacurile deepfake pot afecta reputaţia, relațiile 
comerciale și securitatea financiară a companiilor, având consecințe grave 
asupra stabilităţii lor pe termen lung. 


Este important să fim critici față de conţinutul media pe care îl consumăm 
și să verificăm întotdeauna autenticitatea informaţiilor înainte de a le 
distribui mai departe. 


1 The Express Tribune News 

Scurt istoric și evoluție 


Tehnologia deepfake a cunoscut o evoluție rapidă, de la primele videoclipuri 
create în 2017 până la instrumentele extrem de avansate din prezent, care 
permit manipularea realistă a conţinutului vizual și auditiv. Progresele în 
domeniul inteligenţei artificiale și al algoritmilor de generare a 
imaginilor/videoclipurilor, alături de puterea de procesare sporită, costurile 
reduse și accesibilitatea crescută, au transformat această tehnologie într-o 
amenințare pentru securitatea cibernetică și încrederea în informații. 


Pe măsură ce tehnologia avansează, devine tot mai dificil să distingem 
realul de fals, ceea ce necesită o abordare proactivă din partea 
organizațiilor și indivizilor pentru a se proteja de potenţiale riscuri și 
abuzuri. 


MUSK DEEPFAKE SCAM 
„EOK LOST 


Figură 1 Exemplu de deepfake CEOSs! 

Cadrul legal și de reglementare 
România 


Dreptul civil: Deepfake-urile pot încălca drepturi precum dreptul la propria 
imagine, dreptul la viață privată sau dreptul la demnitate. Persoanele ale 
căror drepturi au fost încălcate pot intenta acțiuni în justiție pentru a 
solicita despăgubiri sau pentru a cere eliminarea conţinutului deepfake. 


Dreptul penal: Deși nu există în prezent o legislație specifică care să 
reglementeze utilizarea deepfake-urilor, anumite articole din Codul Penal 
pot fi invocate în cazurile în care această tehnologie este folosită în mod 
ilegal. Principala infracțiune care poate fi invocată în cazul utilizării 
deepfake-urilor este falsul informatic, însă aceste tehnologii pot fi utilizate 
și pentru săvârșirea altor infracțiuni, precum înșelăciunea, hărţuirea, 
șantajul sau pornografia infantilă, contribuind astfel la conturarea 
elementelor constitutive ale acestor fapte penale. În situații de 
dezinformare pe scară largă, în care deepfake-urile sunt utilizate pentru a 
submina siguranța națională, se pot aplica prevederile din Codul Penal 
referitoare la infracțiuni contra siguranței naționale, cum ar fi răspândirea 
de informații false. 


Legea audiovizualului: Conţinutul audiovizual, inclusiv cel realizat prin 
tehnologia deepfake, poate fi sancţionat prin Legea audiovizualului nr. 
504/2002, care impune anumite obligații furnizorilor de servicii media 
audiovizuale, inclusiv în ceea ce privește protecția minorilor și combaterea 
discursului instigator la ură. 


Uniunea Europeană 


Legislația europeană a început să abordeze provocările pe care le ridică 
deepfake-urile și manipularea de conţinut digital, deși încă nu există un 
cadru legal specific și complet pentru această tehnologie. Astfel, diverse 
inițiative legislative sau norme juridice existente oferă un cadru de 
reglementare care poate fi aplicat în anumite contexte. 


Regulamentul privind inteligenţa artificială (Al Act) prevede norme pentru 
utilizarea sistemelor de inteligenţă artificială. În cadrul acestuia, deepfake- 
urile sunt clasificate drept sisteme cu risc limitat, iar actul prevede obligații 
de transparență care obligă ca orice conținut generat de Al, inclusiv 
deepfake-uri, să fie etichetat sau marcat corespunzător pentru a informa 
utilizatorii despre natura sa sintetică. 

Regulamentul General privind Protecţia Datelor (GDPR) reglementează 
prelucrarea datelor cu caracter personal, inclusiv imaginile, videoclipurile 
și înregistrările audio utilizate în crearea deepfake-urilor. Deși regulamentul 
nu face referire directă la deepfake-uri, este relevant pentru protecția 
datelor personale implicate. Crearea și distribuirea de deepfake-uri fără 
consimțământul persoanei încalcă principiile GDPR, ceea ce poate atrage 
amenzi substanţiale. 


Legea Serviciilor Digitale (DSA) introduce măsuri de creștere a 
transparenţei și responsabilității platformelor online, având o relevanță 
directă pentru gestionarea  deepfake-urilor. Această lege impune 
platformelor online mari (de socializare, motoare de căutare) să evalueze 
și să atenueze riscurile sistemice, inclusiv dezinformarea. De asemenea, 
legea prevede obligații privind moderarea conținutului manipulat și lupta 
împotriva dezinformării, ceea ce obligă platformele să implementeze 
măsuri mai stricte pentru a combate aceste probleme. 


Directiva privind drepturile de autor în piața unică digitală (2019/790) 
protejează drepturile de proprietate intelectuală în mediul digital, fiind 
relevantă în cazul în care deepfake-urile manipulează conținut protejat fără 
autorizare. Directiva se aplică în mod special deepfake-urilor care utilizează 
imagini, videoclipuri sau alte medii protejate fără acordul titularului 
drepturilor de autor. 


Directiva privind serviciile media audiovizuale (AVMSD) stabilește un 
cadru pentru reglementarea serviciilor media audiovizuale, inclusiv a 
platformelor de partajare video online, care pot fi folosite pentru a distribui 
deepfake-uri. Statele membre sunt încurajate să adopte măsuri pentru a 
proteja utilizatorii împotriva conținutului dăunător, inclusiv materialele 
înșelătoare sau manipulative de tipul deepfake, care pot afecta securitatea 
publică sau interesele generale ale utilizatorilor. 


Codul de bune practici privind dezinformarea este un cod de conduită 
voluntar, semnat de platformele majore de socializare, care include și 
prevederi privind combaterea dezinformării, inclusiv prin deepfake-uri. 


Deși legislația începe să abordeze provocările aduse de deepfake-uri, 
aceasta nu ţine pasul cu evoluția rapidă a tehnologiei deepfake, iar 
persoanele și organizaţiile sunt supuse la o serie de riscuri. 

Riscuri pentru organizaţii 
deepfake 


Tehnologia deepfake reprezintă o provocare pentru organizații, aducând cu 
sine riscuri semnificative care necesită o atenţie sporită, dintre care 


evidențiem: 


Compromiterea 
identității 


Manipularea 
conţinutului de 
formare, instruire 
și educare 


comunicării și a 
încrederii 


Subminarea 
procedurilor 
legale șia 
integrității 
probelor 


3 spear-phishi 


la RISCURI 4 nanipularea 
sistemelor de ORGANIZAȚIONALE informaţiilor 


strategice 


Sabotajul 
sistemelor 
automate și 
modelelor IA 


Compromiterea 
sistemelor de 
securitate 


Falsificarea 
identității în 
procesele de 
recrutare și acces 


Figură 2 Riscuri generate de tehnologia deepfake 


2 Unusual CEO Fraud via Deepfake Audio Steals US$243,000 From UK Company | Trend Micro (US) 
3 Deepfakes: What They Are & How Your Business Is at Risk (bofa.com) 
4 NSA, FBI, and CISA Release Cybersecurity Information Sheet on Deepfake Threats | CISA 

generate de tehnologia 


1. 


Z, 


Compromiterea identității. Deepfake-urile pot fi utilizate pentru a crea 
imagini, videoclipuri sau înregistrări audio? false care imită identitatea 
angajaților sau a liderilor organizaţiei. Acestea pot fi folosite pentru a 
accesa neautorizat sisteme critice sau pentru a iniţia tranzacţii 
frauduloase? punând în pericol integritatea datelor și proceselor interne. 


Subminarea comunicării și a încrederii. Atacatorii pot folosi deepfake- 
uri pentru a falsifica comunicări interne sau externe, ceea ce poate duce 
la răspândirea dezinformării în cadrul sau în exteriorul organizaţiei. 
Aceasta nu doar că poate compromite încrederea între angajaţi, dar 
poate și afecta relaţiile cu partenerii și clienţii, având un impact negativ 
asupra reputației și stabilității operaţionale. In plus, repetarea 
incidentelor deepfake poate genera o reacţie de desensibilizare, 
reducând capacitatea organizației de a răspunde eficient la ameninţări 
reale“. 


Facilitarea atacurilor de tip spear-phishing. Deepfake-urile pot face 
parte din atacuri complexe de inginerie socială, cum ar fi spear- 
phishing”, unde atacatorii creează mesaje personalizate și credibile 
pentru a păcăli angajaţii să dezvăluie informaţii sensibile sau să execute 
acțiuni periculoase. Acestea cresc exponențial riscul de acces 
neautorizat și de compromitere a reţelelor interne. 


Manipularea informaţiilor strategice. Într-o organizaţie, deciziile 
strategice depind adesea de informaţii precise și verificate. Deepfake- 
urile pot fi folosite pentru a falsifica sau altera mesaje vocale, 
prezentări sau comunicări, influențând astfel procesul decizional€. Acest 
lucru poate duce la luarea unor decizii greșite, care afectează negativ 
performanța și direcția strategică a organizației. 


Compromiterea sistemelor de securitate. Pe măsură ce deepfake-urile 
devin din ce în ce mai sofisticate, încrederea în sistemele de 
autentificare bazate pe biometrie, cum ar fi recunoașterea facială sau 
vocală, poate fi compromisă. Atacatorii pot exploata aceste 
vulnerabilități pentru a obţine acces neautorizat la zone securizate, 
sisteme informatice sau resurse critice ale organizației, punând în 
pericol securitatea organizației. 


: Deepfakes: Real threat (kpmg.com) 
6 Deepfake Threats: Survey Reveals Business Impacts 

6. Falsificarea identităţii în procesele de recrutare și acces. Tehnologia 
deepfake poate fi utilizată pentru a crea conţinut video sau audio fals, 
prezentând identități false în diverse etape ale proceselor de recrutare”, 
verificare sau autorizare de acces. Acest lucru este deosebit de periculos 
în contextul interacțiunilor la distanță, unde verificarea față în față 
este limitată, și în relaţiile cu terțe părți, precum furnizorii de suport IT 
extern”. 


7. Sabotajul sistemelor automate și modelelor IA. Deepfake-urile pot fi 
utilizate pentru a manipula sisteme automate de luare a deciziilor, 
inclusiv modele IA care se bazează pe date video sau audio pentru 
antrenament sau operațiuni. Prin introducerea de conţinut fabricat în 
aceste sisteme, atacatorii pot modifica rezultatele, pot deteriora 
seturile de date sau pot induce în eroare algoritmii IA. 


8. Manipularea înregistrărilor sistemelor de supraveghere. Tehnologia 
deepfake poate fi utilizată pentru a manipula sau fabrica imagini de 
securitate"!, ducând la naraţiuni false sau la mascarea activităților 
criminale. Atacatorii pot manipula fluxurile video de la camerele de 
supraveghere pentru a-și ascunde prezența sau acțiunile, sau chiar pot 
crea imagini false pentru a implica în mod fals o persoană sau o 
companie. 


9. Subminarea procedurilor legale și a integrității probelor. Deepfake- 
urile au potenţialul de a crea sau de a modifica dovezi, cum ar fi 
înregistrări video sau audio, care ar putea fi utilizate în dispute sau 
investigaţii legale. Această manipulare subminează integritatea 
probelor prezentate în instanță, conducând potenţial la hotărâri 
judecătorești sau înțelegeri greșite. 


10. Manipularea conținutului de formare, instruire și educare. Deepfake- 
urile pot fi folosite pentru a crea videoclipuri frauduloase de instruire 
corporativă sau materiale educaționale care par a fi din surse credibile, 
dar care conțin informaţii înșelătoare. Acest lucru poate duce la 
pregătirea inadecvată a angajaţilor, crescând riscul de erori critice și 
incidente de securitate în cadrul organizaţiei. 


7 North Korean Hackers Targeted KnowBe4 with Fake IT Worker - Infosecurity Magazine (infosecurity- 
magazine.com) 

8 internet Crime Complaint Center (IC3) | Deepfakes and Stolen PIl Utilized to Apply for Remote Work 
Positions 

Impactul atacurilor deepfake asupra organizaţiilor 


Pierderea încrederii și a reputației: utilizarea deepfake-urilor pentru a 
manipula informaţii sau comunicații poate duce la pierderea încrederii din 
partea angajaţilor, clienţilor și partenerilor. Odată compromisă, reputaţia 
organizației poate necesita timp îndelungat pentru a fi restabilită, afectând 
relațiile comerciale și veniturile. 


Creșterea costurilor de securitate: implementarea măsurilor suplimentare 
de securitate pentru a detecta și contracara amenințările generate de 
deepfake implică costuri ridicate. Organizațiile vor trebui să investească în 
tehnologii avansate de detectare și în instruirea angajaților. 


Expunerea la sancțiuni și consecințe legale: manipulările realizate prin 
deepfake-uri pot expune organizaţia la riscuri legale, mai ales dacă sunt 
implicate informaţii confidenţiale sau de proprietate intelectuală. În cazul 
unor litigii, organizația ar putea fi nevoită să demonstreze autenticitatea 
informaţiilor și a documentelor, ceea ce poate complica și prelungi 
procesele legale. 


Scăderea moralului angajaţilor: atacurile deepfake care vizează 
comunicările interne sau imaginea publică a organizației pot avea un efect 
negativ asupra moralului angajaților. Frica de a fi manipulați sau implicaţi 
în incidente de securitate poate reduce productivitatea și crește rata de 
fluctuaţie a personalului. 


i 202404031000_Help Desk Social Engineering Sector Alert_TLPCLEAR (hhs.gov) 
10 Data Poisoning Attacks: A New Attack Vector within Al | Cobalt 
1 Implications of Deepfake Technologies on National Security - Canada.ca 

Exemple de incidente deepfake 


Pentru a ilustra mai bine impactul concret al deepfake-urilor asupra 
organizațiilor, vom prezenta câteva exemple notabile de incidente care au 
avut loc în diferite sectoare: 


Un angajat al unei companii multinaționale a fost indus în eroare și a 
transferat 25 de milioane de dolari unor escroci care au folosit 
tehnologia deepfake pentru a se prezenta drept directorul financiar al 
companiei într-o videoconferință. Escrocii au utilizat deepfake-uri 
pentru a crea reprezentări video false ale colegilor angajatului, 
făcându-l să creadă că participă la o întâlnire legitimă?. 


Într-un incident din 2019, CEO-ul unei companii de energie din Marea 
Britanie a fost victima unei fraude sofisticate, în care un escroc a 
utilizat un deepfake audio pentru a imita vocea șefului său german. 
Atacatorul a reușit să-l convinsă pe CEO să transfere suma de 243.000 
de dolari. Frauda a continuat cu încă două apeluri în care s-au solicitat 
plăți suplimentare, însă CEO-ul a devenit suspicios și a reușit să evite 
pierderi financiare și mai mari'5. 


Un val de reclame false folosește video deepfake cu persoane publice 
sau companii mari din România pentru a promova investiții care promit 
câștiguri rapide. Aceste reclame apar pe rețelele sociale și atrag 
victimele să instaleze programe de control de la distanță, permițând 
atacatorilor să acceseze aplicaţiile bancare ale acestora. Impersonarea 
companiilor sau a persoanelor publice contribuie la pierderea încrederii 
publicului și la deteriorarea reputației entităţilor vizate". 


(25 dif 


13% 

Comunicare internă și externă 


Comunicarea eficientă și transparentă în timpul unui incident deepfake este 
esenţială pentru a gestiona situația, a preveni escaladarea acesteia, a 
reduce dezinformarea, a proteja reputaţia organizaţiei și a menţine 
încrederea părților interesate. 


Personalul trebuie informat rapid și clar despre situație, detaliile 
incidentului, posibilele implicații și instrucţiunile de gestionare a 
întrebărilor, pentru a asigura un răspuns unitar, coerent și a preveni 
speculațiile. 


Organizaţia trebuie să emită un comunicat oficial în care să confirme 
existența incidentului și faptul că se lucrează activ la gestionarea situaţiei, 
pentru a evita neîncrederea și confuzia create de lipsa unei reacții rapide. 


Asigurarea publicului privind analiza tehnică în desfășurare și informarea 
acestuia și a partenerilor referitor la evoluția situației, fie prin comunicate 
de presă, postări pe rețelele de socializare sau conferințe de presă. 
Comunicarea deschisă, proactivă și responsabilă este esențială pentru a 
minimaliza daunele și pentru a menţine încrederea publicului. 


Colaborarea între factorii de decizie, experții în comunicare și securitate 
cibernetică, precum și autorități este esențială în vederea rezolvării 
problemei, aspect ce arată că situaţia este tratată cu seriozitate și oferă 
mai multă credibilitate eforturilor de soluționare. 


Este foarte importantă realizarea unei evaluări post-incident a modului în 
care a fost gestionată comunicarea care să ajute la implementarea unei 
soluții mai eficiente pentru viitor. 


Pentru a proteja reputația organizaţiei și brandul acesteia, dar și pentru a 
gestiona eficient așteptările publicului și părților interesate în timpul unui 
incident deepfake, este important să se transmită mesaje clare, coerente 
și bine structurate. 


Mesajele cheie pentru comunicarea de criză în cazul unor incidente de 
tip deepfake trebuie să reflecte următoarele: 


1. Recunoașterea imediată a situației - este importantă recunoașterea 
rapidă a problemei, fapt ce demonstrează informare și implicare, aspect 
ce va reduce incertitudinile și va împiedica speculaţiile să escaladeze. 

2. Asigurarea transparenţei situaționale - asigurarea transparenţei ajută 
la menținerea încrederii părților interesate și la prevenirea apariției de 
zvonuri și asigură deschiderea și buna intenţie a organizației. 


3. Conștientizarea impactului incidentului - este esențială delimitarea 
incidentului de valorile și identitatea brandului. Acest mesaj ajută la 
protejarea reputației pe termen lung. 


4. Informarea publicului privind informaţiile verificate din surse oficiale 
- redirecționarea publicului către sursele oficiale ajută la combaterea 
dezinformării și la controlul narativului. 


Aceste mesaje, transmise corect și în mod regulat, vor ajuta la minimizarea 
impactului unui incident deepfake asupra reputației brandului și la 
menținerea încrederii părților interesate. 


a 
a 
Li 
Pi 

Recomandări pentru diminuarea riscurilor generate de atacuri deepfake 


Ameninţările generate de tehnologiile deepfake pot avea un impact semnificativ asupra organizațiilor, afectând reputația, securitatea și operațiunile. 
Pentru a gestiona și atenua aceste riscuri, managerii trebuie să adopte o abordare proactivă și integrată. lată câteva recomandări: 


( 9). 


1. Conștientizarea și educarea personalului 
e Training și conștientizare: Organizarea de sesiuni de instruire pentru angajaţi privind identificarea și gestionarea conținutului deepfake, 
pentru ca toți membrii echipei să fie conștienți de riscurile asociate și de modalitățile de răspuns. 
+ Actualizări periodice: Menţinerea personalului informat cu privire la cele mai recente tehnici și tendințe în domeniul deepfake prin 
newsletter-e interne, workshop-uri și materiale educaționale. 
2. Implementarea tehnologiilor de detectare și autenticitate 
+ Instrumente de detectare: Adoptarea de soluții software specializate în detectarea deepfake-urilor, care analizează și verifică 
autenticitatea conținutului media 
+ Validarea autenticităţii: Utilizarea de tehnologii precum marcaje (watermarks) sau standardele de autenticitate a conținutului Content 
Authenticity Initiative” (CAI) pentru a asigura proveniența și integritatea conţinutului media distribuit de organizaţie. 
3. Proveniența conținutului 
+ Managementul lanţului de custodie digital: Implementarea de măsuri eficiente pentru a asigura trasabilitatea și autenticitatea 
conținutului media folosit în comunicările organizaţiei și stabilirea de protocoale pentru documentarea sursei și istoricului conținutului. 
e Audit și verificare: Realizarea de audituri periodice pentru a verifica autenticitatea conţinutului și pentru a identifica eventualele breșe 
de securitate. 
4. Protejarea datelor sensibile și a personalului cheie 
+ Modele Person of Interest (Pol): Dezvoltarea de modele specifice pentru detectarea deepfake-urilor care vizează persoane cheie din 
organizație, cum ar fi directori sau lideri de proiect. 
+ Colectarea și gestionarea datelor: Asigurarea că organizația colectează și stochează înregistrări video și audio autentice ale persoanelor 
de interes pentru a antrena modelele de detecție. 
5. Planificare și reacție la incidente 
+ Plan de răspuns la incidente: Elaborarea unui plan detaliat pentru a răspunde rapid și eficient la incidentele legate de deepfake-uri, 
inclusiv proceduri de comunicare internă și externă. 


+ Exerciţii de simulare: Organizarea de exerciții periodice de tip "table top” pentru a testa și îmbunătăţi planurile de răspuns la diverse 
scenarii de deepfake. 


15 Vezi link: Content Authenticity Initiative 

6. Colaborare și parteneriate intersectoriale 


boș). e Parteneriate cu alte organizaţii: Colaborarea cu alte companii, instituții guvernamentale și organizații non-guvernamentale pentru a 
împărtăși informaţii și bune practici privind combaterea deepfake-urilor. 


+ Participarea la inițiative comune: Implicarea în inițiative precum Coalition for Content Provenance and Authenticity (C2PA) sau Project 
Origin pentru a susține standarde comune de autenticitate a conţinutului. 


E 7. Monitorizarea și raportarea amenințărilor, 
* Monitorizare continuă: Utilizarea de instrumente de monitorizare pentru a detecta rapid conținutul fals sau manipulat care ar putea 
pa ape afecta organizația. 


+ Canale oficiale de raportare: Raportarea prin canale dedicate a atacurilor deepfake către instituţiile relevante, precum platforma 
Ministerului Cercetării, Inovării și Digitalizării f/nofake 


8. Gestionarea riscurilor și conformitate 
(o + Evaluarea riscurilor: Efectuarea de evaluări regulate ale riscurilor asociate deepfake-urilor și actualizarea corespunzătoare a politicilor 
de securitate. 


+ Respectarea reglementărilor: Asigurarea că organizația respectă toate prevederile legale aplicabile și reglementările relevante privind 
protecția datelor și combaterea dezinformării. 


9. Comunicare transparentă și gestionarea reputației 


Iv, + Comunicare proactivă: În cazul identificării unui deepfake care afectează organizația, se recomandă comunicarea rapidă și transparentă 
cu publicul pentru a clarifica situaţia și a minimiza impactul negativ asupra reputației. 


+ Strategii de relații publice: Dezvoltarea strategiilor de relații publice pentru a răspunde eficient la potenţialele atacuri de dezinformare 
și pentru a restabili încrederea publicului. 


10. Implementarea politicilor și procedurilor de securitate 


+ Politici clar definite: Stabilirea de politici clare privind utilizarea și distribuirea conținutului media în organizație. 


e Controlul accesului: Implementarea măsurilor stricte de control al accesului la informaţiile sensibile și la resursele media pentru a 
preveni utilizarea neautorizată. 


Implementarea acestor recomandări poate ajuta organizaţiile să se protejeze eficient împotriva amenințărilor deepfake, reducând riscurile de securitate, 
prezervând reputaţia și asigurând continuitatea operațiunilor. Adaptarea și personalizarea acestor strategii în funcție de specificul fiecărei organizații sunt 
hotărâtoare pentru o gestionare eficientă a riscurilor asociate deepfake-urilor. 

Concluzii 


Pe măsură ce tehnologia evoluează, amenințările devin mai sofisticate și greu de detectat, punând în pericol inclusiv sistemele de autentificare biometrică 
și procesele de luare a deciziilor strategice. Tot mai des, deepfake-urile sunt folosite pentru uzurparea identității, manipularea informaţiilor financiare 
și atacuri asupra infrastructurilor critice, ceea ce le conferă un rol central în tacticile de atac cibernetic la nivel global. 


Tehnologia deepfake a devenit o problemă emergentă și dificil de gestionat, amenințând autenticitatea informaţiilor, securitatea cibernetică 
(confidenţialitatea, integritatea, disponibilitatea), precum și încrederea publicului sau a partenerilor în conținutul digital produs sau gestionat de către 
organizație. Pe măsură ce tehnologiile legate de deepfake devin mai accesibile, atât pentru utilizări legitime, cât și pentru scopuri ilicite, organizaţiile 
trebuie să fie pregătite să gestioneze riscurile implicate. Fără măsuri de prevenţie și răspuns adecvate, atacurile deepfake pot compromite rapid reputaţia, 
securitatea datelor și stabilitatea financiară a unei companii. 


Atacurile deepfake nu sunt doar o provocare tehnică, ci și una managerială, care afectează reputaţia, relațiile comerciale și chiar moralul angajaților. Un 
atac de acest tip poate distruge rapid ani de muncă și relaţii construite cu parteneri și clienți. 


Este evident că deepfake-urile nu vor dispărea, ci dimpotrivă, vor deveni din ce în ce mai sofisticate și greu de detectat. În acest context, managerii 
trebuie să-și schimbe modul de gândire - securitatea nu mai este doar o problemă tehnică de IT, ci o prioritate strategică care trebuie integrată în toate 
aspectele operaţionale ale organizației. 


Pe scurt, deepfake-urile reprezintă o realitate cu care organizaţiile trebuie să se confrunte activ. Managementul riscurilor cibernetice trebuie să fie unul 
proactiv și nu reactiv, care să ia în considerare riscurile legate de deepfake. Investițiile în tehnologie, educație și procese sunt cheia pentru a naviga cu 
succes în acest peisaj tot mai complex. 


Acest material a fost realizat de următorii experți ai DNSC: 
Daniel Abotezătoaei, Dan Andrieș, Mihaela Dan, Alex Leoreanu, Irina Nemoianu, Cristian Nistor, Antonio Radu, Laurenţiu Zăbavă, Cezar Bărbuceanu 


Această publicație este licențiată sub CC-BY 4.0: "Cu excepţia cazului în care se specifică altfel, reutilizarea acestui document este autorizată sub licența 
Creative Commons Attribution 4.0 International (CC BY 4.0) (https://creativecommons.org/licenses/by/4.0/). Aceasta înseamnă că reutilizarea este permisă, 
cu condiția menţionării corespunzătoare și a indicării oricăror modificări”. 


iii: Heii:7$ă se poate folosi atunci când informaţiile prezintă un risc minim de utilizare abuzivă, în conformitate cu normele și procedurile aplicabile pentru publicare. Sub 
rezerva regulilor standard ale drepturilor de autor, informaţiile TLP:CLEAR pot fi partajate fără restricții. 


Informaţiile și opiniile conţinute în acest document sunt furnizate "ca atare” și fără garanţii. Referirea din prezentul document la orice produse, procese sau servicii 
comerciale specifice prin denumire comercială, marcă comercială, producător sau în alt mod nu constituie sau implică aprobarea, recomandarea sau favorizarea acestora 
de către Directoratul Național de Securitate Cibernetică (DNSC), iar aceste îndrumări nu vor fi utilizate în scopuri publicitare sau de aprobare a produselor. 

